
„LIUCIJOS ŠVIESOS TAKO“ FESTIVALIO KALĖDINIŲ GIESMIŲ IR DAINŲ VAKARO NUOSTATAI

I. BENDROSIOS NUOSTATOS

 1. „Liucijos šviesos tako“ festivalio nuostatai reglamentuoja renginio tikslus, dalyvius, 

repertuarą, atlikimo reikalavimus, vertinimą, apdovanojimus, asmens duomenų tvarkymą, registraciją ir baigiamasias nuostatas.
        2. Kalėdinė giesmė – muzikos kūrinys, turintis konfesinį pobūdį, arba lietuvių liaudies giesmė, giedama kalėdiniame laikotarpyje su pasikartojančiu refrenu (pvz. leliu kalėda, aleliumai, leliumai, kalėda ir pan.).

3. Kalėdinė daina – santykinai trumpas vokalinis kūrinys su instrumentiniu ar fonogramos pritarimu Kalėdų ir Kalėdų laukimo tema.
II. TIKSLAI
4. Populiarinti bendruomeninį kalėdinių giesmių ir dainų atlikimą, taip išlaikant kalėdojimo tradicijas, susijusias ir su liaudies papročiais.

5. Skatinti įvairesnį kalėdinių dainų ir giesmių interpretavimą, jų atlikimą, taip įtraukiant jaunimą.
III. DALYVIAI

6. Festivalyje gali dalyvauti įvairios sudėties jaunių ir suaugusiųjų Šilutės rajono ugdymo ir kultūros įstaigų, nevyriausybinių organizacijų mėgėjų meno kolektyvai: vokaliniai ansambliai, vokaliniai instrumentiniai ansambliai, chorai, dainavimo bei kalėdojimo grupės, toliau vadinama – Atlikėjas.
IV. REPERTUARAS, ATLIKIMO REIKALAVIMAI
7. Kiekvienas Atlikėjas atlieka vieną kalėdinę dainą ar pastoralinę giesmę (gali būti ir užsienio kalba). Pasirodymo trukmė negali viršyti 4 min.
     8. Galimos kūrinio atlikimo formos:

 8.1. akomponuojant instrumentu (nurodyti, koks instrumentas, ar bus reikalingas įgarsinimas);
8.2.  su fonograma (turėti su savimi nešiojamą laikmeną);
8.3.  įvairi kūrinio atlikimo mizanscena, pvz.: ant scenos, tarp žiūrovų, su rekvizitu (jeigu reikia).
V. VERTINIMAS IR APDOVANOJIMAS
10. Festivalio žiūrovai, skaitmeninės apklausos būdu, galės pareikšti savo simpatijas patikusiam kūriniui tik po visų atlikėjų pasirodymo.
11. Daugiausiai balsų surinkusiam atlikėjui atiteks pagrindinis festivalio prizas.

12. Visi atlikėjai bus apdovanoti padėkos raštais. 
VI. ASMENS DUOMENŲ TVARKYMAS
13. Vadovaudamasis galiojančių Europos Sąjungos, įskaitant Bendrąjį duomenų apsaugos 
reglamentą (ES) 2016/679 ir Lietuvos Respublikos teisės aktų reikalavimais, taip pat asmens duomenų tvarkymą kontroliuojančių institucijų nurodymais, Asmens duomenis tvarko biudžetinė įstaiga Šilutės kultūros centras, kodas  177414328, adresas Lietuvininkų g. 6, Šilutė.
14. Asmens duomenys, tokie kaip vardas, pavardė, atlikėjo (-ų) amžius, elektroninis paštas, 
mobiliojo telefono numeris, darbo/veiklos vieta, tvarkomi festivalio tinkamo vykdymo, statistikos tikslu. 
15. Visi šiuose nuostatuose ir anketose nurodyti asmens duomenys tvarkomi sutikimo pagrindu.
16. Duomenų subjektas patvirtina, kad yra informuotas (-a), jog siekdamas (-a) realizuoti teisės 
aktuose numatytas savo, kaip duomenų subjekto, teises, įskaitant, bet neatsiribojant, teisę susipažinti su tvarkomais duomenimis, teisę duomenis ištaisyti arba ištrinti, teisę apriboti duomenų tvarkymą, teisę nesutikti, kad duomenys būtų tvarkomi, teisę į duomenų perkėlinamumą, teisę bet kuriuo metu atšaukti sutikimą, nedarant poveikio sutikimu grindžiamo duomenų tvarkymo iki sutikimo atšaukimo, taip pat teisę pateikti skundą Valstybinei duomenų apsaugos inspekcijai (kurios kontaktiniai duomenys viešai skelbiami interneto svetainėje www.vdai.lrv.lt) ir (ar) teismui, ta apimtimi, kiek tai yra susiję su atliekamu duomenų tvarkymu ir kiek to neriboja taikytinų teisės aktų nuostatos. 
17. Duomenų subjektų asmens duomenys tvarkomi tiek, kiek būtina, kiek juos saugoti įpareigoja teisės aktai nuo sutikimo gavimo konkurso tinkamo vykdymo tikslu.
VII. REGISTRACIJA
18. Atlikėjų registracija vyksta iki 2024 m. gruodžio 1 d. 

19. Atlikėjų anketos siunčiamos elektroniniu paštu naumiesciokultura@gmail.com arba pristatoma asmeniškai Žemaičių Naumiesčio kultūros centrui, Pergalės a. 15, Žemaičių Naumiestis, Šilutės r. 
Telefonas pasiteiravimui +370 647 72169.
VIII. BAIGIAMOSIOS NUOSTATOS
20. Festivalio data ir laikas – 2024 m. gruodžio 12 d. 19.00 val.
21. Festivalio vieta – Žemaičių Naumiesčio kultūros centras, Pergalės a. 15, Žemaičių Naumiestis, 
Šilutės r.
22. Informacija apie festivalį skelbiama Šilutės kultūros centro internetinėje 
svetainėje www.silutekc.lt
________________________________

„LIUCIJOS ŠVIESOS TAKO“ FESTIVALIO  KALĖDINIŲ GIESMIŲ  IR DAINŲ VAKARO ATLIKĖJO ANKETA

Žemaičių Naumiestis
2024 m. gruodžio 12 d. 19 val.

	Kolektyvo pavadinimas ir trumpas aprašymas

	

	Mokytojo/vadovo vardas, pavardė

	

	Telefono nr. ir el. paštas

	

	Kūrinio autorius, žanras ir atliekamo kūrinio pavadinimas

	

	Trumpas repertuaro pasirinkimo komentaras,
dainos/giesmės pagrindinės temos vertimas (jeigu užsienio kalba)
	

	Papildoma informacija

	


